— 235 — 



Jeg har dog ikke gjort Brug af en saadan Deling. Ofte finder man 

 mellem Bladafsnit, der tilhører de to sidste Undertyper, Former 

 med ret krummede, falcate Flige, muligt genotypisk bestemte. 



Sideafsnittene indenfor et Blad kan i det Hele tilhøre samme 

 Type og Undertype, men ofte finder man, at Typen og Under- 

 typen forandres efter Sideafsnittets Plads. Jo nærmere ved Bladets 

 Basis Sideafsnittet i saa Tilfælde sidder, desto bredere Type eller 

 Undertype tilhører det som Regel. Saadanne Blade karakteriserer 

 jeg efter de nederste Sideafsnit. I andre Tilfælde er Forskellen 

 mellem Bladafsnittene mindre lovbestemt; det bliver da den tal- 

 rigst repræsenterede Type, der bliver den afgørende ved Bestem- 

 melsen. 



Jeg opstiller da 3 Typer (med Undertyper) af Blade og karak- 

 teriserer som tidligere omtalt de forskellige Biotyper efter det 

 nederste Stængelblads Art. Jeg faar saaledes tre Grupper indenfor 

 Pimpinella saxifraga, som jeg benævner resp. Latifolia, Intermedia 

 og Disse eta. 



Disse 3 Grupper underafdeles ganske paa samme Maade 

 som nævnt under Typerne. 



Da Rosetbladene umiddelbart under det til Inddeling valgte 

 Blad oftest ligner dette, mener jeg, som tidligere omtalt, at der 

 næppe gøres overdrevent store Fejl, hvis man vælger et neden- 

 for dette siddende Blad som Sammenligningsgrundlag. Fejlen er 

 mindst ved Formerne under Latifolia og Dissecta. I første Til- 

 fælde er der ingen Mulighed for endnu bredere Blade; i det andet 

 Tilfælde viser det sig erfaringsmæssigt, at et Dissecta-Blad altid 

 har andre Blade af Dissecta Typen forud i Rosetten. 



At henføre de i den historiske Indledning omtalte beskrevne 

 Varieteter af denne Art til en af de tolv Afdelinger, jeg her op- 

 stiller, lader sig med fuld Sikkerhed kun gøre for enkeltes Ved- 

 kommende. Saaledes kan der næppe herske Tvivl om, at rotundi- 

 folia Scopoli maa henføres til min Gruppe Latifolia første Under- 

 gruppe. Sandsynligvis maa alpestris Sprengel henregnes til Lati- 

 folia 3. Undergruppe og poteriifolia Wallroth til min Intermedia, 

 1. Undergruppe. Ligeledes maa vel var. dissecta og dissecti- 

 folia henregnes til en af Undergrupperne indenfor min Dissecta- 

 Gruppe. Var. nigra Sprengel er sandsynligvis at henregne til 

 min Intermedia-Gruppe. Saafremt Originalexemplarer existerer, 

 vil man naturligvis ved en Undersøgelse af disse komme til et 

 nøjagtigt Resultat, men det vil da sikkert vise sig, at de ældre 



